730.220 - Ordinaziun davart la gulivaziun da finanzas (OGF)    730.220   Ordinaziun davart la gulivaziun da finanzas (OGF)  dals 30-06-2015 (versiun dals 01-03-2021)   sa basond sin l'art. 45 al. 1 da la constituziun chantunala1)  relaschada da la regenza ils 30 da zercladur 2015  1. Disposiziuns generalas  Art.  1 Cumpetenza 1 L'uffizi da vischnancas (uffizi) è cumpetent per exequir la gulivaziun da finanzas,  nun ch'i saja fixada ina cumpetenza speziala. 2 Ils posts da servetsch che administreschan las datas per la gulivaziun da finanzas  procuran ch'i vegnian messas a disposiziun a temp las datas necessarias e che quellas   sajan cumplettas e correctas.  Art.  2 Incumbensas da l'uffizi 1 L'uffizi coordinescha las lavurs cun quels posts da servetsch che administreschan  las  datas  per  la  gulivaziun  da  finanzas.  El  elavura  la  basa  da  decisiun  per  il   departament e per la regenza. 2 El paja las contribuziuns. Exceptadas da quai èn las contribuziuns da la gulivaziun   da las grevezzas socialas. El metta a quint a las vischnancas cun bleras resursas las  contribuziuns da finanziaziun per la gulivaziun da las resursas. * 3 El  examinescha l'efficacitad  da la  gulivaziun da finanzas e  fa  il  rapport  davart   l'efficacitad. El incumbensescha las vischnancas da consegnar las datas communalas  necessarias e las orientescha en furma adattada davart il funcziunament e davart ils  effects da la gulivaziun da finanzas. 4 El  promova  fusiuns  da  vischnancas  e  prepara  ils  conclus  per  contribuziuns  da  promoziun.  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   730.220    Art.  3 Onns da gulivaziun e da calculaziun 1 L'onn da gulivaziun è l'onn executiv per la gulivaziun da las  resursas  e da las  grevezzas.  Durant  l'onn  da  gulivaziun  vegnan  pajadas  las  contribuziuns  d'equipament per la gulivaziun da las resursas (GRes) sco er las contribuziuns per la  gulivaziun  da  las  grevezzas  geografic-topograficas  e  da  scola  (GGG)  e  las  contribuziuns da finanziaziun ston vegnir pajadas a la GRes. Las contribuziuns per  la gulivaziun da las grevezzas socialas (GGS) vegnan pajadas l'onn suandant. 2 Ils onns da calculaziun èn quels onns che servan sco basa per eruir las datas. Las  resursas decisivas sa basan sin la media dals ultims 2 onns disponibels inclusiv dals  supplements.  Las  datas  decisivas  dals  dis  da  referenza  sa  basan  sin  la  pli  nova  enquista che stat a disposiziun. 3 En  cas  da  fusiuns  da  vischnancas  ch'entran  en  vigur  il  schaner  d'in  onn  da  gulivaziun, vegn aggregada la basa da calculaziun da las vischnancas pertutgadas.  Art.  4 Termins 1 La regenza fixescha il potenzial da resursas, l'index da resursas, las contribuziuns  da finanziaziun e d'equipament per la GRes sco er las contribuziuns per la GGG  mintgamai  fin  il  pli  tard  l'avust  da  l'onn  che  preceda  l'onn  da  gulivaziun  e   communitgescha quai a las vischnancas. 2 Las contribuziuns che ston vegnir incumbensadas da l'uffizi per la GRes e per la   GGG vegnan fatgas mintgamai en 2 pajaments da medema grondezza che han lur  scadenza ils 20 da zercladur ed ils 20 da december. Sche questa valuta pertutga ina  fin  d'emna,  sa  sposta  la  scadenza  sin  il  proxim  glindesdi.  Ils  quints  per  las  contribuziuns  da  finanziaziun da la  GRes  ston  vegnir  tramess  a  las  vischnancas  pertutgadas per regla 2 mais avant lur scadenza. 3 La dumonda da las vischnancas da survegnir ina contribuziun da la GGS sto vegnir  inoltrada fin il pli tard la fin d'avrigl da l'onn che suonda l'onn da gulivaziun.  Art.  5 Dretg da prender invista 1 Sin  dumonda  survegnan  las  vischnancas  ina  invista  detagliada  da  la  basa  da  calculaziun ch'è decisiva per ellas.  Art.  6 Basa da datas 1 Per eruir ils singuls facturs valan las suandantas basas statisticas (en parantesas:   post da servetsch cumpetent per furnir las datas): a) * taglias sin las entradas e sin la facultad, taglias sin il gudogn da liquidaziun e    taglias sin las expensas da las persunas natiralas sco er taglias a la funtauna 3   e 4 onns avant l'onn da gulivaziun (Administraziun da taglia);  b) taglias sin il gudogn e sin il chapital da las persunas giuridicas 3 e 4 onns  avant l'onn da gulivaziun (administraziun da taglia);  c) * … d) * …  2       730.220   e) * valurs fiscalas dals bains immobigliars per la tariffa dad 1,5 promils a la fin  dal  segund  onn  avant  l'onn  da  gulivaziun  (Uffizi  per  la  valitaziun  d'immobiglias);  f) tschains  d'aua  2  e  3  onns  avant  l'onn  da  gulivaziun (uffizi  d'energia  e  da  traffic);  g) prestaziuns da cumpensaziun per perditas d'utilisaziun da la forza idraulica 2 e  3 onns avant l'onn da gulivaziun (uffizi d'energia e da traffic);  h) * populaziun permanenta tenor la statistica federala da la populaziun e da las  chasadas (STATPOP) a la fin dal terz onn avant l'onn da gulivaziun (Uffizi per  economia e turissem);  i) * dumber decisiv da pajataglias a la fin dal terz onn avant l'onn da gulivaziun   (Administraziun da taglia);  j) dumber da scolaras e scolars da la scolina e da la scola populara tenor la   statistica  federala  da scolaras e  scolars e  dumber da scolaras  e scolars dal   gimnasi inferiur tenor il lieu da domicil e tenor il lieu da scola per l'ultim onn  da scola passà avant l'onn da gulivaziun (uffizi per la scola populara ed il   sport);  k) surfatscha totala main la surfatscha per auas stagnantas e currentas e main   l'ulteriura  surfatscha  nunproductiva  tenor  la  statistica  d'areals  da  l'uffizi  federal da statistica (uffizi per economia e turissem);  l) statistica  federala  davart  il  dumber  d'abitantas  e  d'abitants  en  abitadis  sparpagliads  per  la  fin  dal  terz  onn  avant  l'onn  da  gulivaziun  (uffizi  d'agricultura e da geoinfurmaziun; centrala dal SIG);  m) classificaziun  da  las  vias  communalas  tenor  l'uffizi  federal  da  topografia  (uffizi d'agricultura e da geoinfurmaziun; centrala dal SIG);  n) lunghezza da la via chantunala entaifer il vitg (uffizi da construcziun bassa). 2 Las datas ston vegnir rectifitgadas uschia, ch'ellas correspundan a las grondezzas  da referiment da la gulivaziun da finanzas. Ils elements che na tutgan betg tiers ston  vegnir allontanads, ils sbagls evidents curregids. Las rectificaziuns correspundentas  ston vegnir documentadas uschia, ch'igl è pussaivel er per terzas persunas da chapir  las midadas. 3 Decisivas èn las datas las pli novas mintgamai a la fin da mars. 4 Ils posts da servetsch che administreschan las datas per calcular il  potenzial  da   resursas e la GGG furneschan a l'uffizi las indicaziuns necessarias per vischnanca ed  en total fin il pli tard la fin d'avrigl.  Art.  7 Relaziuns extraordinarias 1 Là, nua che la basa da datas dat in resultat evidentamain malgist, po la regenza far   correcturas  suenter  avair  consultà  la  vischnanca.  Questas  correcturas  ston vegnir  documentadas en moda cunvegnenta. La chapaivladad sto vegnir garantida.   3     730.220    Art.  7a * Calculaziuns incorrectas 1 Sche las correcturas surpassan ils cunfins da relevanza tenor l'artitgel 15a da la la  Lescha davart la gulivaziun da finanzas1), relascha la Regenza in conclus curregì.  Sbagls en las calculaziuns ston vegnir curregids immediatamain. 2 Las correcturas pon vegnir scuntradas cun las contribuziuns da l'onn suandant.  Art.  8 Scumond da scuntrada 1 Las  prestaziuns  che  resultan  da  la  gulivaziun  da  finanzas  na  pon  betg  vegnir   scuntradas vicendaivlamain, quai er betg cun pretensiuns sut auters titels giuridics.   Exceptadas èn valurs curregidas tenor l'artitgel 7a. *  2. Gulivaziun da las resursas (GRes)  Art.  9 Calculaziun da las contribuziuns 1 Las contribuziuns da finanziaziun da la GRes e las contribuziuns d'equipament da  la GRes vegnan calculadas annualmain durant l'onn che preceda l'onn da gulivaziun,   e quai sin fundament da las tariffas che ston vegnir dumandadas dal cussegl grond. 2 Per vischnancas che han in index da resursas tranter 40 e 100 puncts vegn fatga ina  gulivaziun che ha in effect progressiv. La tariffa per la progressiun sto vegnir fixada  uschia che la tariffa da gulivaziun s'augmenta cuntinuadamain, en quella moda che  l'index da resursas sa diminuescha.  3. Gulivaziun da las grevezzas  3.1. GULIVAZIUN DA LAS GREVEZZAS GEOGRAFIC- TOPOGRAFICAS E DA SCOLA (GGG)  Art.  10 Facturs 1 Per  eruir  grevezzas  spezialas  sin  fundament  da  la  structura  da  l'abitadi,  da  la  surfatscha e da la topografia sco er sin fundament dal factur "quota da scolaras e   scolars" vegnan duvrads trais facturs en il senn d'indicaturs da grevezzas. 2 Il  factur  "structura  da  l'abitadi"  registrescha  per  l'ina  il  dumber  d'abitantas  ed  abitants per vischnanca, ils quals vivan en abitadis sparpagliads da fin 25, 50, 100 e  200 abitantas ed abitants, e per l'autra la surfatscha productiva per abitanta u abitant.   Quests dus indicaturs vegnan taxads egualmain.  1) DG 730.200  4    https://www.gr-lex.gr.ch/data/730.200/rm    730.220   3 Il factur "lunghezza da las vias" registrescha per mintga vischnanca categorias da  custs  che  cumpiglian  custs  normads  per  il  mantegniment  da  la  valur  e  per  il  funcziunament  per  kilometer  e  per  onn  e  che  fan  ina  distincziun  tenor  vias  communalas,  vias  da  quartier  e  vias  chantunalas  entaifer  il  vitg.  Per  vischnanca  vegnan eruids ils custs normads per abitanta u abitant. 4 Il  factur  "quota  da  scolaras  e  scolars"  vegn  calculà  per  abitanta  u  abitant  sin  fundament dal dumber da scolaras e scolars da la scola populara inclusiv il dumber  da scolaras e scolars dal gimnasi inferiur.  Art.  11 Eruir las valurs d'index 1 Ils  facturs  ch'èn  relevants  per  reparter  ils  meds  finanzials  da  la  GGG vegnan  convertids  en  dumbers  d'index  uschia,  che  l'index  respectiv  importa  per  tut  las  vischnancas 100 puncts d'index. 2 Ils indicaturs parzials vegnan rendids cumparegliabels tras ina standardisaziun. Per  standardisar vegnan messas a quint valurs d'index da passa 200 puncts sco suonda: a) valurs d'index da 200 fin 300 puncts 75 pertschient; b) valurs d'index da 300 fin 400 puncts 50 pertschient; c) valurs d'index da 400 fin 500 puncts 25 pertschient; d) valurs d'index da passa 500 puncts 0 pertschient. 3 L'index total correspunda a la summa dals indexs parzials dals trais facturs.  Art.  12 Calculaziun da la contribuziun 1 Il punct da partenza per eruir la contribuziun da gulivaziun furma l'index total per   vischnanca.  Decisiva e quella valur d'index che surpassa 300 puncts. Il  surpli da  l'index vegn valità en proporziun cun il dumber d'abitantas ed abitants. Per reparter  ils meds finanzials da la GGG sin las vischnancas vegnan resguardads 10 pertschient  dal potenzial da resursas multiplitgads cun l'index da resursas da mintga vischnanca. 2 … *  Art.  13 GGG en cas d'ina fusiun da vischnancas 1 Sch'ina  fusiun  da  vischnancas  chaschuna  ina  perdita  substanziala  da  meds  finanzials da la GGG, po la regenza conceder a la nova vischnanca per il pli ditg 10  onns ina contribuziun da GGG, nun che quai saja vegnì indemnisà en la contribuziun  da  promoziun  che  vegn  pajada  ina  giada.  La  contribuziun  annuala  correspunda  maximalmain al total da las vischnancas pertutgadas da la fusiun durant l'onn da la  garanzia da survegnir contribuziuns. Resalvada resta ina contribuziun eventualmain  pli auta pervia da la nova calculaziun ordinaria.   5     730.220    3.2. GULIVAZIUN DA LAS GREVEZZAS SOCIALAS (GGS)  Art.  14 Dumonda 1 Ina vischnanca che pretenda ina contribuziun da gulivaziun inoltrescha a l'uffizi dal  servetsch social chantunal ina dumonda fin il pli tard l'avrigl da l'onn suandant. 2 La vischnanca sto cumprovar ils custs ed ils retgavs decisivs sco er l'autezza da la   contribuziun da gulivaziun tenor las prescripziuns da l'uffizi  dal servetsch social   chantunal. 3 A la dumonda ston vegnir agiuntads in extract correspundent dal quint annual sco  er ina decleraziun da la cumplettadad. Sch'il quint annual n'è betg anc avant maun la  fin d'avrigl, ston l'extract e la decleraziun da la cumplettadad vegnir furnids pli tard  fin ad in termin concedì da l'uffizi dal servetsch social chantunal.  Art.  15 Grondezzas da calculaziun decisivas 1 Decisivas èn las expensas effectivas sin fundament da prestaziuns da sustegn e da   pajaments anticipads d'aliments da l'onn precedent tenor las prescripziuns legalas. 2 Ils dretgs da restituziun da la confederaziun, d'auters chantuns u da terzas persunas  or  da  prestaziuns  da  sustegn,  or  da  pajaments  anticipads  d'aliments  ed  or  d'obligaziuns  da  sustegnair  las  confamigliaras  ed  ils  confamigliars  sco  er  sin  prestaziuns d'assicuranza ston vegnir fatgs valair da las vischnancas. Las entradas  respectivas ston vegnir scuntradas cun ils custs decisivs. 3 Il potenzial da resursas decisiv correspunda a quel che la regenza ha fixà per la  gulivaziun da las resursas da l'onn precedent. 4 Sch'i resulta – sin basa da prestaziuns sur plirs onns – in'auta gulivaziun da las  grevezzas socialas e sche quella na vegn betg quintada giu annualmain, vegn calculà  il potenzial decisiv da resursas per la medema perioda, per la quala las prestaziuns  èn vegnidas furnidas. *  Art.  16 Cumpetenzas e pajament 1 Ils  custs  nets  ch'èn  vegnids  cumprovads  da  la  vischnanca  petenta  sco  er  la   contribuziun  da  gulivaziun  vegnan  examinads  da  l'uffizi  dal  servetsch  social  chantunal concernent l'imputabilitad tenor ils aspects da ristga. L'uffizi dal servetsch  social  consegna  a  l'uffizi  da  vischnancas  fin  il  pli  tard  la  fin  da  zercladur  ils   documents cun las pretensiuns da contribuziun da las vischnancas. 2 La regenza fixescha la contribuziun da gulivaziun fin il pli tard la fin d'avust. 3 Contribuziuns da gulivaziun sut 500 francs na vegnan betg pajadas.  Art.  16a * Restituziun da contribuziuns nungiustifitgadas 1 Sche l'Uffizi  chantunal  dal  servetsch social  scuvra  ch'in  rendaquint  anteriur  ha  chaschunà ina contribuziun nungiustifitgadamain pli  auta da la gulivaziun da las  grevezzas socialas, po la vischnanca pretender enavos la differenza.  6       730.220   2 Ina  dumonda  da  restituziun  è  inditgada  spezialmain,  sch'i  vegnan  scuvridas  posteriuramain indicaziuns incorrectas u sch'ina restituziun a la vischnanca avess  influenzà decisivamain la perioda da rendaquint pertutgada. 3 Sch'i  sa  tracta  d'in  cas  da  contribuziuns  nungiustifitgadas,  dispona  l'Uffizi  chantunal dal servetsch social ina correctura.  3.3. GULIVAZIUN INDIVIDUALA D'INEGUALITADS PER  GREVEZZAS SPEZIALAS (GIG)  Art.  17 Dumonda 1 Ina  vischnanca  po  suttametter  a  l'uffizi  da  tut  temp  ina  dumonda  per  ina  contribuziun da la GIG. 2 La  dumonda  sto  cuntegnair  tut  las  infurmaziuns  e  tut  ils  documents  ch'èn  necessaris  per  l'examinaziun.  Ella  sto  cumprovar  en  detagl  las  grevezzas  extraordinarias e nuninfluenzablas, il disturbi duraivel da l'equiliber da las finanzas  sco er l'exauriziun da l'agid a sasez che po vegnir pretendì.  Art.  18 Concessiun da la contribuziun e cumpetenza 1 La contribuziun da la GIG vegn concedida per regla sco contribuziun unica. Ella   sto  vegnir fixada uschia,  che la vischnanca vegn distgargiada tras  quai en moda  effizienta e duraivla. 2 L'uffizi examinescha la dumonda e fa las enquistas necessarias. El examinescha  cunzunt, sch'il diever da la contribuziun è duraivel. 3 La regenza decida en il cas singul davart la concessiun da la contribuziun sco er  davart  la  durada e  davart  il  stgalim da  la  surveglianza  da las  finanzas speziala.  Resalvà è il credit necessari dal cussegl grond.  4. Efficacitad  Art.  19 Rapport davart l'efficacitad 1 La regenza suttametta periodicamain al cussegl grond in rapport davart l'execuziun  e  davart  l'efficacitad  da  la  gulivaziun  da  finanzas.  Il  rapport  mussa,  co  ch'ils  instruments da la gulivaziun da finanzas s'effectueschan. 2 Il rapport infurmescha - mintgamai per la perioda analisada - en spezial davart: a) la midada en la repartiziun da las incumbensas publicas tranter il chantun e las   vischnancas sco er las consequenzas che resultan da quai per la libertad d'agir   e per las finanzas da las vischnancas;  b) il svilup da las resursas da las vischnancas e la grevezza da quellas pervia da   l'adempliment da las incumbensas necessarias;  c) l'effect da la gulivaziun da finanzas sin las structuras communalas;   7     730.220    d) la cuntanschida da las finamiras da la gulivaziun da finanzas, en spezial davart  il svilup da la differenza tar las chargias fiscalas;  e) l'opportunitad da la basa da fixaziun per registrar la fermezza da las resursas e  las grevezzas spezialas sco er l'adequatezza da la dotaziun dals instruments da  gulivaziun;  f) la volatilitad annuala da las contribuziuns da gulivaziun sco er las dumondas  permessas e refusadas per contribuziuns da la GIG;  g) il basegn per adattar las basas giuridicas. 3 Il  rapport  cun  eventualas  propostas  da  prender  mesiras  po  vegnir  suttamess  al  cussegl grond separadamain u en il rom da la missiva tar il preventiv ubain en il rom  dal quint annual.  5. … *  Art.  20 * …  Art.  21 * …  Art.  22 * …  8       730.220   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 30-06-2015 01-01-2016 relasch emprima versiun 2015-021 09-02-2021 01-03-2021 Art. 2 al. 2 midada 2021-006 09-02-2021 01-03-2021 Art. 6 al. 1, a) midada 2021-006 09-02-2021 01-03-2021 Art. 6 al. 1, c) aboliziun 2021-006 09-02-2021 01-03-2021 Art. 6 al. 1, d) aboliziun 2021-006 09-02-2021 01-03-2021 Art. 6 al. 1, e) midada 2021-006 09-02-2021 01-03-2021 Art. 6 al. 1, h) midada 2021-006 09-02-2021 01-03-2021 Art. 6 al. 1, i) midada 2021-006 09-02-2021 01-03-2021 Art. 7a integraziun 2021-006 09-02-2021 01-03-2021 Art. 8 al. 1 midada 2021-006 09-02-2021 01-03-2021 Art. 12 al. 2 aboliziun 2021-006 09-02-2021 01-03-2021 Art. 15 al. 4 integraziun 2021-006 09-02-2021 01-03-2021 Art. 16a integraziun 2021-006 09-02-2021 01-03-2021 Titel 5. aboliziun 2021-006 09-02-2021 01-03-2021 Art. 20 aboliziun 2021-006 09-02-2021 01-03-2021 Art. 21 aboliziun 2021-006 09-02-2021 01-03-2021 Art. 22 aboliziun 2021-006   9     730.220    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 30-06-2015 01-01-2016 emprima versiun 2015-021 Art. 2 al. 2 09-02-2021 01-03-2021 midada 2021-006 Art. 6 al. 1, a) 09-02-2021 01-03-2021 midada 2021-006 Art. 6 al. 1, c) 09-02-2021 01-03-2021 aboliziun 2021-006 Art. 6 al. 1, d) 09-02-2021 01-03-2021 aboliziun 2021-006 Art. 6 al. 1, e) 09-02-2021 01-03-2021 midada 2021-006 Art. 6 al. 1, h) 09-02-2021 01-03-2021 midada 2021-006 Art. 6 al. 1, i) 09-02-2021 01-03-2021 midada 2021-006 Art. 7a 09-02-2021 01-03-2021 integraziun 2021-006 Art. 8 al. 1 09-02-2021 01-03-2021 midada 2021-006 Art. 12 al. 2 09-02-2021 01-03-2021 aboliziun 2021-006 Art. 15 al. 4 09-02-2021 01-03-2021 integraziun 2021-006 Art. 16a 09-02-2021 01-03-2021 integraziun 2021-006 Titel 5. 09-02-2021 01-03-2021 aboliziun 2021-006 Art. 20 09-02-2021 01-03-2021 aboliziun 2021-006 Art. 21 09-02-2021 01-03-2021 aboliziun 2021-006 Art. 22 09-02-2021 01-03-2021 aboliziun 2021-006  10       730.220-A1       1    Agiunta 1: Gulivaziun limitada (art. 20)   (versiun dals 01-01-2016)   1 Questa agiunta sa basa sin la bilantscha globala da la GF sin fundament da la  lescha generala davart la refurma da la GF concludida dal cussegl grond ils 5 da  december 2013.  2 La gulivaziun limitada per las vischnancas che figureschan en l'agiunta tar la lescha  davart la gulivaziun da finanzas correspunda maximalmain a l'import supplementar  pervia da l'introducziun da la refurma da la GF tenor la bilantscha globala da la GF.  Decisivs èn ils suandants imports:     Fideris 62 485.– francs  Küblis 470 541.– francs  Masagn 140 220.– francs  Razén 451 245.– francs  Sagogn 142 454.– francs  Schmitten 67 651.– francs  Trun 793 694.– francs  Verdabbio 60 042.– francs        	1. Disposiziuns generalas 	Art. 1 Cumpetenza 	Art. 2 Incumbensas da l'uffizi 	Art. 3 Onns da gulivaziun e da calculaziun 	Art. 4 Termins 	Art. 5 Dretg da prender invista 	Art. 6 Basa da datas 	Art. 7 Relaziuns extraordinarias 	Art. 7a * Calculaziuns incorrectas 	Art. 8 Scumond da scuntrada  	2. Gulivaziun da las resursas (GRes) 	Art. 9 Calculaziun da las contribuziuns  	3. Gulivaziun da las grevezzas 	3.1. Gulivaziun da las grevezzas geografic-topograficas e da scola (GGG) 	Art. 10 Facturs 	Art. 11 Eruir las valurs d'index 	Art. 12 Calculaziun da la contribuziun 	Art. 13 GGG en cas d'ina fusiun da vischnancas  	3.2. Gulivaziun da las grevezzas socialas (GGS) 	Art. 14 Dumonda 	Art. 15 Grondezzas da calculaziun decisivas 	Art. 16 Cumpetenzas e pajament 	Art. 16a * Restituziun da contribuziuns nungiustifitgadas  	3.3. Gulivaziun individuala d'inegualitads per grevezzas spezialas (GIG) 	Art. 17 Dumonda 	Art. 18 Concessiun da la contribuziun e cumpetenza   	4. Efficacitad 	Art. 19 Rapport davart l'efficacitad  	5. … * 	Art. 20 * … 	Art. 21 * … 	Art. 22 * …   		2021-02-10T21:21:08+0100 	"7001 Chur" 	"Gesetzessammlung Kanton Graubünden"